《奉寄彭从吾亚卿乞致仕养亲》
明代·林光

曾持寸赤达公文，允领微官本为贫。七十年馀慈侍下，三千里外梦归频。

遗羹直欲尝君食，刻木何如事活身。九万谁云天听远，海滨今日遇名臣。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。